Dobro jutro!

Upam, da ti je včerajšnji izziv uspel. Danes ne pozabi ob 10.00 na videokonferenco.

 Za začetek pa si zavrti tole pesem, da boš potem lažje delal, lahko pa ob njej tudi zaplešeš. Veš, da je maj mesec ljubezni? Prepričana sem, da je potrkala tudi na tvoja vrata .

https://www.youtube.com/watch?v=-wWm\_pYzeSc

No, zdaj pa navodila za danes.

**MAT – VEČKOTNIKI**

Danes **boš ponovil**, kar si se včeraj naučil.

**Reši** naloge v DZ na strani 6 in 10. in 11. na strani 7. V zvezek **napiši** samo datum, naslov imaš že od včeraj.

**SLJ – BESEDNE DRUŽINE**

1.Pred počitnicami si se eno uro učil o **besednih družinah**. **Pokukaj** v zvezek in **ponovi** kaj si se naučil.

2. Za utrjevanje **reši** UL, piši v zvezek, naslov imaš že, lahko pa **napišeš** Vaja in datum.

**ŠPO – VAJE ZA KRPANA**

**Ker še vsi niste naredili vseh nalog za Krpana boste ta teden vadili za značko doma.**

1. En **izlet** smo že vsi naredili (Križna gora), drugega pa vas je veliko naredilo v času korone. Kdor ga še ni, ga bo opravil in poslal fotografijo. Primerni so daljši pohodi (Lubnik, Križna gora, Sv. Andrej…)
2. Vadite **preskakovanje kolebnice**, če jo imate (15x morate sonožno preskočiti).
3. **Vaja za odbijanje žoge z roko** : 2, 5 metra visoko v točko odbijaš žogo(zgornji odboj) 7 x moraš odbiti, tako, da ti žoga ne pade na tla.

**Vaja za odbijanje žoge z nogo**: 2 metra od stene žogo odbijaš v steno, pri tem ti žoga ne sme uiti po prostoru. Vsakič, ko jo brcneš jo moraš z noto potem zaustaviti in spet brcniti. Uspešen si, če ti uspe sedem poskusov zapored.

V prilogi pa ti pošiljam še navodila za dodatne naloge (če je komu lažje).

**NIT – KAKO TOPLO JE**

Nekaj ur se boš **učil** o toploti, temperaturi in izolaciji.

1. Najprej **odpri** učbenik na strani in **preberi** vsebino pod naslovom **Toplota prehaja s toplejšega na hladnejše mesto.**
2. Oglej si posnetek, da boš razumel razliko med toploto in temperaturo

<https://www.youtube.com/watch?v=LoBqSVnmjsA>

In potem še posnetek, kjer se boš srečal tudi s pojmom **izolacija**. To besedo si v teh časih pogosto slišal.

<https://www.youtube.com/watch?v=O2YqGb_GfNA>

*Kdor je zbolel, se je moral izolirati. To pomeni, da ne sme biti blizu nikogar, da virus, ki ga ima ne pride do drugega človeka.*

*O izulaciji si se učil lansko leto pri elektriki. Električne žice ovijemo s plastiko, gumo, blagom…, zato, da elektika ne prehaja do našega telesa.*

Letos pa se boš **naučil**, kako z izolacijo poskrbimo, da toplota ne gre od nas v okolje.

1. V zvezek napiši naslov **Kako toplo je** in datum. **Prepiši** spodnji pogovor, **izberi** pravilen odgovor in ga **utemelji**.

Anika in Martin pripravljata čaj. »Joj, kako je topel,« vzklikne Anika. »Ne, visoko temperaturo ima,« vztraja Martin. Ne moreta se zediniti, kaj je temperatura in kaj toplota. Katera izjava je pravilna?

a) Toplota čaja je enostavnejši izraz za temperaturo čaja.

b) Toplota je lastnost čaja.

c) Temperatura lahko prehaja s čaja v okoliški zrak.

d) Toplota lahko prehaja s čaja v okoliški zrak.

1. V zvezek zapiši :

**Toplota** je energija, ki prehaja s toplejšega na hladnejše mesto.

**Temperatura** je merilo za to, kako toplo je. Ko predmet prejema toploto se temperatura viša, ko predmet oddaja toploto se temperatura niža.

**Izolatorji** preprečujejo, da bi toplota odtekala v okolico.

To je za danes vse, ne pozabi na ocenjevanje DRU. Prepričana sem, da si se dobro naučil.

Učiteljica Jerneja